stanford-oval/wikipedia huggingface dataset:
1988 במדע
נפטרו

11 בינואר – איזידור אייזק רבי, פיזיקאי אמריקאי-יהודי, חתן פרס נובל לפיזיקה (1944) על שיטת התהודה למדידת התכונות המגנטיות של גרעינים אטומיים (נולד ב-1898)
28 בינואר – קלאוס פוקס, פיזיקאי גרמני שמצא מקלט בבריטניה מפני הנאצים, השתתף בפרויקט מנהטן, העביר מודיעין טכנולוגי אודות הפצצה האטומית לידי ברית המועצות (נולד ב-1911)
9 בפברואר – ישראל הרשטיין (נולד ב-1923), מתמטיקאי קנדי-אמריקאי ממוצא יהודי-פולני, עסק בעיקר באלגברה, הוא ידוע בשל הניסוח הבהיר בספריו
15 בפברואר – ריצ'רד פיינמן, פיזיקאי יהודי אמריקאי, חתן פרס נובל לפיזיקה (1965) על עבודתו בתחום האלקטרודינמיקה הקוואנטית, היה מרצה רב-השראה ושותף בפרויקט מנהטן לפיתוח הפצצה האטומית (נולד ב-1918)
19 בפברואר – אנדרה פרדריק קורנאן, רופא וחוקר אמריקאי בתחום מדעי הרפואה, חתן פרס נובל לפיזיולוגיה או לרפואה (1956) על חלקו בפיתוח צנתור הלב (נולד ב-1895)
3 במאי – לב פונטריאגין (Лев Семёнович Понтрягин), מתמטיקאי סובייטי, עסק בטופולוגיה אלגברית וטופולוגיה דיפרנציאלית (נולד ב-1908)
3 במאי – אברהם סיידנברג, מתמטיקאי אמריקאי ממוצא יהודי, עסק באלגברה קומוטטיבית, גאומטריה אלגברית, אלגברה דיפרנציאלית והיסטוריה של המתמטיקה (נולד ב-1916)
25 במאי – ארנסט רוסקה, פיזיקאי גרמני, חתן פרס נובל לפיזיקה (1986) על עבודתו הבסיסית באופטיקת אלקטרונים, ועל תכנון מיקרוסקופ האלקטרונים הראשון (נולד ב-1906)
1 בספטמבר – לואיז אלוורז, פיזיקאי אמריקאי, חתן פרס נובל לפיזיקה (1968) על תרומותיו לפיזיקת החלקיקים, ובפרט על גילוי מספר גדול של מצבי תהודה, שנתאפשר בזכות פיתוח טכניקה של תא בועות מימני וניתוח הנתונים (נולד ב-1911)
9 באוקטובר – פליקס ונקל, מהנדס מכונות גרמני, ממציא מנוע ונקל (נולד ב-1902)
21 בדצמבר – ניקולאס טינברגן, ביולוג הולנדי, עסק באֵתוֹלוֹגְיָה ואוֹרְנִיתוֹלוֹגְיָה חתן פרס נובל לפיזיולוגיה ורפואה (נולד ב-1907)
1997 במדע

| 0 | 1 | 2 | 3 |
| --- | --- | --- | --- |
|  |  | 1997  במדע |  |
< · 1995 · 1996 — 1997 — 1998 · 1999 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
רשימת אירועים מדעיים עיקריים שהתרחשו ב-1997.
אנתרופולוגיה

10 ביולי – ניתוח DNA שבוצע בלונדון תומך בכך שגילוֹ של שלד שנמצא באפריקה הוא בין 100,000 ל-200,000 שנים.
ביוכימיה

25 באפריל – ייצור כרומוזום מלאכותי של בן אדם
טכנולוגיה

15 באוקטובר – לראשונה נפרץ מחסום הקול על ידי מכונית - ThrustSSC מייצור בריטי.
חקר החלל

יוני - פרסום Hipparcos Catalogue שכוול נתונים שהתקבלו מלוויין "היפרכוס".
4 ביולי – החללית האמריקאית מארס פאת'פיינדר נחתה על המאדים.
מדעי המחשב

11 במאי – תוכנת מחשב לראשונה מנצחת את אלוף העולם בשחמט
15 בספטמבר – הפעלת מנוע חיפוש של גוגל.
רפואה

מינהל התרופות האמריקאי מאשר שימוש בתרופה על בסיס נוגדנים חד-שבטיים
תעופה

7 בספטמבר – טיסה ראשונה של F-22 ראפטור
פרסים

פרס נובל
פרס נובל לפיזיקה - סטיבן צ'וּ ארצות הברית, קלוד כהן-טנוג'י צרפת, ויליאם פיליפס ארצות הברית, על פיתוח שיטות לקירור ולכידת אטומים בעזרת קרני לייזר.
פרס נובל לכימיה - פול בויר ארצות הברית, ג'ון ווקר, בריטניה, על הארת המנגנון האנזימטי בבסיס סינתזת האדנוזין טריפוספט; ינס סקואו דנמרק, על גילוי האנזים מעביר היונים, משאבת נתרן-אשלגן (Na+K+-ATPase).
פרס נובל לפיזיולוגיה או רפואה - סטנלי פרוזינר, ארצות הברית, על גילוי הפריון, חלקיקי חלבון מדבקים.
פרס נובל לכלכלה - רוברט קרהרט מרטון (ארצות הברית), מיירון שולס (קנדה) על שיטתם החדשה לקביעת הערך של נגזרים.
פרס טיורינג - דאגלס אנגלברט
נפטרו

8 בינואר – מלווין קלווין, כימאי יהודי אמריקאי, חתן פרס נובל לכימיה (1961), על מחקריו בעניין קליטת פחמן דו-חמצני בצמחים (נולד ב-1911)
12 בינואר – צ'ארלס ב. הגינס רופא פיזיולוג וחוקר סרטן קנדי אמריקאי, חתן פרס נובל לפיזיולוגיה או לרפואה (1966) על גילוי הטיפול לסרטן הערמונית באמצעות הורמונים (נולד ב-1901)
10 בינואר – אלכסנדר טוד, כימאי-אורגני וביוכימאי בריטי, חתן פרס נובל לכימיה לשנת 1957, על עבודתו בנושא הנוקליאוטידים והקו-אנזימים הנוקליאוטידים (נולד ב-1907)
17 בינואר – קלייד טומבו, אסטרונום אמריקאי, גילה את כוכב הלכת הננסי פלוטו (נולד ב-1906)
13 בפברואר – רוברט הרמן, פיזיקאי יהודי אמריקאי, נודע בעיקר בזכות עבודתו (יחד עם רלף אלפר) על קרינת הרקע הקוסמית של המפץ הגדול (נולד ב-1914)
15 בפברואר – פיליפ הרשקוביץ, (נולד ב-1909) ממולוג אמריקאי, התמחה ביונקים של האזור הנאוטרופי, תיאר מעל 70 סוגים ותתי סוגים של יונקים, כתריסר סוגים נקראו על שמו
16 בפברואר – טשין-שיונג וו, פיזיקאית סינית אמריקאית, תרמה תרומה משמעותית לחקר הרדיואקטיביות, השתתפה בפרויקט מנהטן (נולדה ב-1912)
7 במרץ – אדוארד מילס פרסל, פיזיקאי אמריקאי, חתן פרס נובל לפיזיקה בשנת 1952 על חלקו בגילוי התהודה המגנטית הגרעינית. תופעה שנוצלה למחקר של מבנה החומר ולפיתוח מכשיר ההדמיה MRI (נולד ב־1912)
31 במרץ – ליימן שפיצר, פיזיקאי תאורטי ואסטרונום אמריקאי, תרם בעיקר לחקר פלזמה וקידום רעיון טלסקופ החללי (נולד ב-1914)
12 באפריל – ג'ורג' וולד, מדען יהודי אמריקאי, חתן פרס נובל לפיזיולוגיה או לרפואה לשנת 1967 על מחקריו בתחום מערכת הראייה (נולד ב-1906)
2 במאי – ג'ון קריו אקלס, פסיכולוג אוסטרי, חתן פרס נובל לפיזיולוגיה או לרפואה לשנת 1963, על חלקו בתיאור ההולכה של דחפים חשמליים בתאי עצב (נולד ב-1903)
22 במאי – אלפרד הרשי, (נולד ב-1908) בקטריולוג וגנטיקאי אמריקאי, חתן פרס נובל לפיזיולוגיה או לרפואה לשנת 1969 על חלקו במחקר בתחום מנגנון השכפול והגנטיקה של וירוסים
25 ביוני – ז'אק קוסטו, אקולוג ואוקיינוגרף וממציא צרפתי אבי הצלילה המודרנית והצילום התת-מימי (נולד ב-1910)
26 ביולי – קוניהיקו קודאירה, מתמטיקאי יפני, זכה במדליית פילדס (נולד ב-1915)
23 באוגוסט – ג'ון קנדרו, ביולוג בריטי חתן פרס נובל לכימיה על חלקו בקביעת המבנה המרחבי של חלבונים באמצעות קריסטלוגרפיה באמצעות קרני רנטגן (נולד ב-1917)
4 בספטמבר – הנס אייזנק, פסיכולוג גרמני-בריטי, מהדמויות הבולטות ביותר בחקר האינטליגנציה ובחקר התכונות האישיות (נולד ב-1916)
11 בנובמבר – מנחם שיפר, מתמטיקאי אמריקאי ממוצא יהודי-גרמני, עיקר תרומתו אנליזה מרוכבת, משוואות דיפרנציאליות חלקיות ופיזיקה מתמטית (נולד ב-1911)
17 בדצמבר – רג'ינלד ויקטור ג'ונס, פיזיקאי וחוקר מודיעין טכנולוגי בריטי, עבודתו במודיעין במלחמת העולם השנייה תרמה רבות להגנה על בריטניה (נולד ב-1911).
ז'נט אורדמן

אין תמונה חופשית
ז'נט אורדמן (8 בנובמבר 1933 - 7 בפברואר 2007) הייתה רקדנית, כוריאוגרפית וממייסדות המחול בישראל. הקימה את להקת "בת דור" ואת בית הספר למחול "בת דור".
חייה

אורדמן נולדה בדרום אפריקה במשפחה יהודית שומרת מסורת וגדלה ביוהנסבורג. החלה לרקוד מגיל צעיר, וכבר בהיותה בת ארבע-עשרה קיבלה את התפקיד הראשי ביצירה "ג'יזל" של הכוריאוגרף אנתוני דולין. בשנת 1954 החלה ללמוד בלט ברויאל בלט בלונדון. עם סיום הלימודים עסקה בהפקות מחול לטלוויזיה, מופעי בלט ומחזות זמר. הגיעה לביקור בארץ עם להקת מחול בריטית, זכתה לשבחי הביקורת ולאחר זמן, כשהלהקה התפרקה, החליטה להשתקע בארץ ולפתוח כאן סטודיו למחול. בשנת 1965 ביקרו בסטודיו שלה בת שבע דה רוטשילד והכוריאוגרפית האמריקאית מרתה גרהאם, שייסדו זמן קצר לפני כן את להקת "בת שבע". בעקבות הביקור אורדמן הוזמנה לשמש כמנהלת החזרות בלהקת "בת שבע". במהלך הזמן נוצר קשר מיוחד בין אורדמן לבין הברונית דה רוטשילד שנמשך עד לפטירתה של דה רוטשילד. בשנת 1967 הקימו השתיים את האולפנה למחול "בת דור" ושנה אחר כך את להקת "בת דור".
אורדמן שאפה לשלמות, הייתה תובענית מאוד, הקפידה על משמעת ברזל והאמינה שצריך להיות נוקשים עם הרקדנים כדי להשיג תוצאות ומדיניות זו אף גררה ביקורת. יחד עם זאת דאגה להביא ארצה את מיטב הכוריאוגרפים בעולם כדי ליצור ולעבוד עם להקת "בת דור", והלהקה ובית הספר שהקימה וניהלה שגשגו.
אורדמן העמידה דורות רבים של רקדנים ובהם אוהד נהרין, עידו תדמור, יאיר ורדי, דוד דביר נעמי פרלוב ורבים אחרים.
להקת "בת דור" בניהולה סבלה בשנות ה-90 מקשיים כלכליים ואמנותיים, שנבעו בין היתר מסגנון ניהולה הריכוזי, ומרצונה להתבלט על הבמה גם כשהגיעה לגיל מבוגר. המשבר הכלכלי החריף עם מותה (ב-1999) של הברונית דה רוטשילד, שכל השנים תמכה כספית בלהקה. בסופו של דבר, בקיץ 2006, נסגרו הלהקה ובית הספר שייסדה, דבר שפגע בבריאותה. בתחילת 2007 אושפזה עקב התקף לב, אך התאוששה. שבועות אחדים אחר כך אושפזה שוב כשהיא סובלת מדלקת הסימפונות, ונפטרה בתל השומר.
הערות שוליים

↑  מיכאל אוהד, קוראים כותבים: אמת או סילוף, מעריב, 4 באפריל 1978
| --- | --- |
בקרת זהויות :  NLI: 987007302437605171  ISNI: 0000 0001 1272 4266  LCCN: no92013440  VIAF: 164364768   WorldCat (עם VIAF): 164364768
1993 במדע

| 0 | 1 | 2 | 3 |
| --- | --- | --- | --- |
|  |  | 1993  במדע |  |
< · 1991 · 1992 — 1993 — 1994 · 1995 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
רשימת אירועים מדעיים עיקריים שהתרחשו ב-1993.
חקר החלל

הפעלת טלסקופ עם קוטר של 10 מ' במצפה הכוכבים קק. הטלסקופ הגדול בעולם עד לשנת 2009.
טכנולוגיה

מערכת GPS של ארצות הברית הגיעה ליכולת מתוכננת
מדעי המחשב

22 במרץ חברת אינטל מתחילה לייצור מעבדי פנטיום.
22 באפריל – הוצאה של גרסה ראשונה של דפדפן מוזאיק.
31 במרץ – כתוצאה מבאג בתוכנה נשלחה הודעה ליותר ממאתיים משתמשים. לאחר האירוע נוצר מושג דואר זבל.
יולי – שחרור Windows NT 3.1
תחילת שימוש ב-MP3
מתמטיקה

21 ביוני – אנדרו וויילס פרסם הוכחה למשפט האחרון של פרמה
רפואה

תחילת ייצור תותב הנשלט על ידי מעבד.
פרסים

פרס נובל
פרס נובל לפיזיקה – ראסל האלס, ג'וזף טיילור (ארצות הברית), על גילוי סוג חדש של פולסר, גילוי שפתח אפשרויות חדשות במחקר הכבידה.
פרס נובל לכימיה – קארי מוליס (ארצות הברית), מייקל סמית' (קנדה), על תרומותיהם לפיתוח שיטות בתחום הכימיה מבוססת הדנ"א.
פרס נובל לפיזיולוגיה ורפואה – ריצ'רד ג'. רוברטס (בריטניה), פיליפ א. שרפ (ארצות הברית), על הגילוי כי גנים באיקריוטיים אינם שרשרות רציפות אלא מכילים אינטרונים וכי הקטיעה של mRNA כדי להוריד את אותם אינטרונים יכולה לתרחש בדרכים שונות, כך נוצרים חלבונים שונים מאותו רצף DNA.
פרס נובל לכלכלה - רוברט פוגל (ארצות הברית), דאגלס נורת' (ארצות הברית) על חידוש המחקר בהיסטוריה כלכלית על ידי יישום של תאוריה כלכלית ושיטות כמותיות בשביל להסביר שנויים כלכללים ומוסדיים.
פרס טיורינג – יוריס הארטמאניס (Juris Hartmanis), ריצ'רד סטרנס (Richard E. Stearns)
נפטרו

12 בינואר – פנחס צ'רניאק רופא פולני-ישראלי, מייסד הרפואה הגרעינית בישראל וממייסדי הרפואה הגרעינית בעולם, היה הנשיא הראשון של הפדרציה העולמית לרפואה גרעינית (נולד ב-1909)
17 בינואר – אלברט חוראני, היסטוריון בריטי ממוצא לבנוני, חוקר ההיסטוריה של המזרח התיכון (נולד ב-1915)
28 ינואר – הלן סויר הוג אסטרונומית, אמריקאית-קנדית, התפרסמה בשל מחקרה החלוצי בתחום צבירים כדוריים וכוכבים משתנים (נולדה ב-1905)
11 בפברואר – רוברט הולי, ביוכימאי אמריקאי, חתן פרס נובל לפיזיולוגיה או לרפואה (1968) על חלקו בתיאור הקוד הגנטי וביטויו בסינתזה של חלבון. (נולד ב-1922)
21 בפברואר – אינגה להמן, סייסמולוגית וגאופיזיקאית דנית, חקרה את גלעין כדור הארץ (נולדה ב-1888)
24 בפברואר – חיים לייב פֶּקֶרִיס, מתמטיקאי וגאופיזיקאי ישראלי, מייסד המחלקה למתמטיקה שימושית במכון ויצמן למדע, מחלוצי המחשוב בישראל, חתן פרס ישראל בפיזיקה (נולד ב-1908)
3 במרץ – אלברט סייבין, רופא וחוקר אמריקאי-יהודי, מפתח החיסון הפומי נגד מחלת שיתוק ילדים (נולד ב-1906)
4 במרץ – איזק קולטהוף, כימאי הולנדי מחלוצי הכימיה האנליטית (נולד ב-1894)
9 במרץ – מקס אוגוסט צורן, מתמטיקאי גרמני אמריקאי, עסק באלגברה, בתורת הקבוצות ובאנליזה נומרית, התפרסם בעיקר בשל הלמה של צורן (נולד ב-1906)
20 במרץ – פוליקרפ קוּש, פיזיקאי אמריקאי יליד גרמניה, חתן פרס נובל לפיזיקה על המדידה המדויקת של המומנט המגנטי של האלקטרון (נולד ב-1911)
11 ביוני – מיכאיל צ'ומקוב, וירולוג סובייטי, נודע בעולם בעיקר בשל תרומתו המכרעת בייצור והפצת החיסון נגד נגיף הפוליו (נולד ב-1909)
12 ביוני – וִילְהֶלְם גְלִיזֶה, אסטרונום גרמני, נודע בשל עבודתו לזיהוי הכוכבים הקרובים למערכת השמש ויצירת קטלוג גליזה לכוכבים קרובים המתעד אותם (נולד ב-1915)
20 ביוני – קורט סיטה, פיזיקאי ישראלי ממוצא גרמני סודטי, עסק בחקר קרינה קוסמית, הורשע בריגול למען צ'כוסלובקיה (נולד ב-1910)
15 ביולי – קלרנס זנר, פיזיקאי אמריקאי, עסק במוליכות-על, מטלורגיה, ראולוגיה וגאומטריה, הראשון שתיאר את הפעולה האלקטרונית של דיודת זנר (נולד ב-1905)
24 בספטמבר – ברונו פונטקורבו, פיזיקאי יהודי יליד איטליה, פעל בקנדה ובריטניה בפיתוח פצצת האטום, וסייע לפרויקט מנהטן בימי מלחמת העולם השנייה, בשנת 1950 ערק לברית המועצות (נולד ב-1913)
7 באוקטובר – אנדריי טיחונוב, מתמטיקאי רוסי, נודע בשל תרומתו הרבה לטופולוגיה, אנליזה פונקציונלית, ופיזיקה מתמטית (נולד ב-1906)
17 באוקטובר – צבי סָלִיטֶרְנִיק, אנטומולוג ופרזיטולוג ישראלי, חתן פרס ישראל לרפואה (1962) על עבודת חייו במיגור מחלת המלריה בארץ ישראל (נולד ב-1897)
1 בנובמבר – סברו אוצ'ואה, פיזיקאי וביוכימאי אמריקאי-ספרדי, חתן פרס נובל לפיזיולוגיה או לרפואה (1959) על חלקו בסינתזה של חומצות גרעין RNA ו-DNA (נולד ב-1905)
21 בנובמבר – בּרוּנוֹ רוֹסִי, פיזיקאי ניסויי יהודי-איטלקי, תרומותיו העיקריות היו בתחום פיזיקת חלקיקים ובמחקר של קרינה קוסמית (נולד ב-1905)
7 בדצמבר – וולפגנג פאול,  פיזיקאי גרמני מפתח מלכודת היונים הראשונה, "מלכודת פאול",  על חלקו בהמצאה זו זכה בפרס נובל לפיזיקה (1989) (נולד ב-1913)
20 בדצמבר – ויליאם אדוארדס דמינג, סטטיסטיקאי אמריקאי, אבי "בשורת האיכות" (נולד ב-1900)
1995 במדע

| 0 | 1 | 2 | 3 |
| --- | --- | --- | --- |
|  |  | 1995  במדע |  |
< · 1993 · 1994 — 1995 — 1996 · 1997 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
רשימת אירועים מדעיים עיקריים שהתרחשו ב-1995.
ארכאולוגיה

תחילת חפירות בגבּקליטפּה, אתר פרהיסטורי בן כ-11,500 שנים בדרום-מזרח טורקיה שנבנה על ידי ציידים-לקטים בראשית התקופה הנאוליתית. התגלו בו מבני אבן מונומנטליים ששמשו כנראה לפולחן, מהעתיקים ביותר הידועים כיום, ועליהם חריטות בדמות בעלי חיים ועיטורים אחרים
ביולוגיה

פיענוח ראשון של גנום של יצור חי.
חקר החלל

גילוי כוכב לכת סביב כוכב דומה לשמש.
7 בדצמבר – גשושית גלילאו החלה בחקר צדק וירחיו כ-6 שנים לאחר שיגורה.
כימיה

עיבוי בוז-איינשטיין הופק ונצפה לראשונה במעבדה בניסוי שביצעו אריק קורנל וקארל וימן. גז של אטומי רובידיום קורר לטמפרטורה של 170 ננו-קלווין, ובמצב זה חלק גדול מהאטומים אכן קרס לרמת היסוד כפי שניבאו סאטינדרה נאת בוז ואלברט איינשטיין
מדעי המחשב

23 במאי – הכרזה על שפת תכנון Java.
25 במרץ – וורד קנינגהם הפעיל לראשונה תוכנה בטכנולוגית וויקי.
פיזיקה

גילוי קווארק עליון
פרסים

פרס נובל
פרס נובל לפיזיקה - מרטין פרל (ארצות הברית), פרדריק ריינס (ארצות הברית), על תרומה ניסויית חלוצית לפיזיקת הלפטונים.
פרס נובל לכימיה - פול קרוצן (הולנד), מריו מולינה (מקסיקו), פרנק שרווד רולנד, (ארצות הברית) על עבודתם על כימיה אטמוספירית, ובפרט הדלדלות שכבת האוזון.
פרס נובל לפיזיולוגיה ורפואה - אדוארד ב. לואיס (ארצות הברית), כריסטיאנה ניסליין-פולהרד (גרמניה), אריק פ. וישהאוס, (ארצות הברית) על גילוי הגנים המעורבים בהתפתחות זבוב הפירות.
פרס נובל לכלכלה - רוברט לוקאס (ארצות הברית) על שפיתח את ההנחה של ציפיות רציונליות ויישם אותה, ובכך שינה את הניתוח המקרו כלכלי והעמיק את הבנתנו במדיניות כלכלית
פרס טיורינג - מנואל בלום על תרומתו ליסודות תורת הסיבוכיות החישובית ויישומהּ בקריפטוגרפיה ואימות תוכנה
נפטרו

1 בינואר – יוג'ין ויגנר,  פיזיקאי ומתמטיקאי אמריקאי-הונגרי, ממוצא יהודי. אחד מאבות הפיזיקה הגרעינית וממשתתפי פרויקט מנהטן. חתן פרס נובל לפיזיקה לשנת 1963 על תרומתו לתאוריה של גרעין האטום והחלקיקים האלמנטריים, בפרט באמצעות גילוי ויישום של עקרונות סימטריה יסודיים (נולד ב-1902)
18 בינואר – אדולף בוטנאנדט, ביוכימאי גרמני, חתן פרס נובל לכימיה לשנת 1939 על עבודתו על הורמוני מין, ממשלת גרמניה הנאצית הכריחה אותו לוותר על הפרס, והוא קיבל אותו רק ב-1949 (נולד ב-1903)
14 במרץ – ויליאם אלפרד פוֹלֶר, פיזיקאי אמריקאי, חתן פרס נובל לפיזיקה לשנת 1983 על מחקריו התאורטיים והניסויים של התגובות הגרעיניות הנוגעות ליצירת היסודות הכימיים ביקום (נולד ב-1911)
2 באפריל – האנס אלפוון (Hannes Alfvén), פיזיקאי שוודי, חתן פרס נובל לפיזיקה (1970) על עבודה יסודית וגילויים במגנטו-הידרודינמיקה, שנשאה פירות בתחומים שונים של פיזיקת הפלזמה (נולד ב-1908)
13 במאי – האו ואנג, לוגיקן, מתמטיקאי ופילוסוף סיני-אמריקאי, ידוע גם כפרשן של תורתו של קורט גדל, נודע בתרומתו ללוגיקה המתמטית ולקידום מדעי המחשב (נולד ב-1921)
14 במאי – כריסטיאן אנפינסן, ביוכימאי אמריקאי-יהודי, חתן פרס נובל לכימיה בשנת 1972 על עבודתו על האנזים ריבונוקלאז, ובייחוד על תרומתו בהבנת הקשר שבין סדר חומצות האמינו בחלבון לבין הקיפול המרחבי שלו ופעילותו הביולוגית (נולד ב-1916)
3 ביוני – ג'ון פרספר אקרט, חלוץ בתחום מדעי המחשב, שותף לתכנון המחשב אניאק (נולד ב-1919)
23 ביוני – יונה אדוארד סאלק, רופא יהודי אמריקני, ממציא החיסון נגד שיתוק ילדים, שנקרא על שמו "תרכיב סאלק" (נולד ב-1914).
25 ביוני – ארנסט וולטון, פיזיקאי אירי, חתן פרס נובל לפיזיקה (1951) על חלקו בעבודה בביקוע גרעין האטום (נולד ב-1903)
12 ביולי – ג'ון יודקין, מדען ופיזיולוג יהודי בריטי, חלוץ בתחום מדעי התזונה (נולד ב- 1910)
11 באוגוסט – אלונזו צ'רץ', מתמטיקאי אמריקאי, תרם רבות לפיתוח מדעי המחשב (נולד ב-1903)
21 באוגוסט – סוברהמניאן צ'נדראסקאר, פיזיקאי אמריקאי ממוצא טמילי, חתן פרס נובל בפיזיקה (1983) על מחקרו בתחום המבנה וההתפתחות של כוכבים (נולד ב-1910)
9 בספטמבר – בנימין מזר, ארכאולוג וחוקר יהדות, בין מייסדי הענף הישראלי של הארכאולוגיה המקראית (נולד ב-1906)
7 באוקטובר – אולגה טאוסקי-טוד, מתמטיקאית יהודיה, ילידת האימפריה האוסטרו-הונגרית, פעלה בווינה, בבריטניה ובארצות הברית בלטה בתורת המטריצות ותורת המספרים (נולדה ב-1906)
5 בדצמבר – קלייר קמרון פטרסון גיאוכימאי אמריקאי, פיתח את שיטת תיארוך אורניום-עופרת וקבע בעזרתה את גיל כדור הארץ, פעל רבות להפסקת הפצת העופרת בסביבה (נולד ב-1922)
8 בדצמבר – נתן רוזן, פיזיקאי אמריקאי-ישראלי, מייסד הפקולטה לפיזיקה בטכניון, עסק במכניקה קוונטית, תורת היחסות, כבידה וקוסמולוגיה. על שמו קרואים הפרדוקס של איינשטיין-פודולסקי-רוזן וגשר איינשטיין-רוזן (נולד ב-1909)
18 בדצמבר – קונראד צוזה, מחלוצי המחשוב ובונה מחשב ראשון (נולד ב-1910)
1991 במדע

| 0 | 1 | 2 | 3 |
| --- | --- | --- | --- |
|  |  | 1991  במדע |  |
< · 1989 · 1990 — 1991 — 1992 · 1993 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
רשימת אירועים מדעיים עיקריים שהתרחשו ב-1991.
חקר החלל

5 באפריל – שיגור מצפה קרני הגמא קומפטון.
15 במאי – גשושית מגלן השלימה שלב ראשון של בסדרת מיפויים של נוגה והחלה בשלב השני.
טכנולוגיה

הפעלת רשת טלפון סלולרי מדור השני בפורמט GSM בפינלנד
כימיה

גילוי ננו-צינורית פחמן על ידי סומיו איג'ימה (Sumio Iijima); הצינוריות למעשה התגלו עוד ב-1952 על ידי L. V. Radushkevichu ו-V. M. Lukyanovich, אך תוצאותיהם פורסמו בכתבי עת סובייטים, ולא קיבלו פרסום במערב
מדעי המחשב

26 בפברואר – טים ברנרס-לי מפעיל דפדפן ראשון
17 בספטמבר – לינוס טורבאלדס מפעיל לינוקס (ליבה)
הקמת אתר אינטרנט ראשון על ידי CERN
מדעי כדור הארץ

מכתש צ'יקשולוב כסיבה להכחדת קרטיקון-שלישון
22 באפריל – חתימת הסכם בינלאומי על אי-ניצול אנטארקטיקה לצורכי כריית מחצבים
פיזיקה

כנס סולווה ה-20 - אופטיקה קוונטית
הקמת arXiv - אתר מאמרים ממוחשב ראשון שהתפתח לאחסון מאמרים גם בתחומים אחרים. בשנת 2008 היו בו מעל חצי מיליון מאמרים.
פרסים

פרס נובל
פרס נובל לפיזיקה – פייר ז'יל דה-זֶ'ן (צרפת), על הגילוי שאפשר להכליל שיטות שפותחו למחקר תופעות סדר במערכות פשוטות עבור צורות מורכבות יותר של חומר, ובפרט עבור גבישים נוזליים ופולימרים.
פרס נובל לכימיה – ריכרד ארנסט, (שווייץ), על פיתוח מיקרוסקופ האלקטרונים הקריסטלוגרפי ועל תרומותיו לפיתוח ספקטרוסקופית NMR ברזולוציה גבוהה.
פרס נובל לפיזיולוגיה ורפואה – ארווין נהר, ברט זקמן, (גרמניה), על פיתוח שיטות המדגימות כי תעלות יונים קיימות בכל קרומי התא ומאפשרות את לימוד תכונותיהן.
פרס נובל לכלכלה - רונלד קואס (ארצות הברית) על הגילוי וההבהרה של חשיבות עלויות עסקה וזכויות הקניין למבנה המוסדי ולפעולה של הכלכלה
פרס טיורינג רובין מילנר (Robin Milner)
נפטרו

11 בינואר – קארל דייוויד אנדרסון, פיזיקאי אמריקאי, חתן פרס נובל לפיזיקה (1936) על גילוי הפוזיטרון (נולד ב-1905)
30 בינואר – ג'ון ברדין, פיזיקאי אמריקאי, הוא האדם היחיד שזכה בשני פרסי נובל בפיזיקה (נולד ב-1908)
3 בפברואר – אלפרד ז'וסט, אנדוקרינולוג צרפתי שנודע בגילוי ההורמון האנטימילרי (AMH) (נולד ב-1916)
6 בפברואר – סלבדור לוריא, מיקרוביולוג אמריקאי ממוצא יהודי-איטלקי, חתן פרס נובל לפיזיולוגיה או לרפואה (1969) על מחקריו פורצי הדרך בביולוגיה מולקולרית על הבקטריופאג'ים (נולד ב-1912)
9 בפברואר – ארקדי מגדל,  פיזיקאי רוסי, יהודי יליד בלארוס, עסק בתורת השדות הקוונטית בתחום פיזיקת החלקיקים והפיזיקה הגרעינית  (נולד ב-1911)
1 במרץ – אדווין לאנג (Edwin H. Land) - ממציא אמריקאי, המציא את מצלמת פיתוח מיידי הראשונה (נולד ב-1909)
12 במרץ – רגנר גרניט, מדען שוודי-פיני, חתן פרס נובל לפיזיולוגיה או לרפואה (1967) על חלקו בתיאור הסוגים השונים של תאים רגישים לאור בעין והדרך שבה האור משפיע עליהם (נולד ב-1900)
26 באפריל – הנרי ליפסון, פיזיקאי בריטי יהודי, התמחה בקריסטלוגרפיה (נולד ב-1910)
2 במאי – ריצ'רד טרקלד קוקס, פיזיקאי אמריקאי, ידוע בעיקר בגלל משפט קוקס העוסק בהסתברות (נולד ב-1898)
23 באוגוסט – פלורנס סייברט, ביוכימאית אמריקאית, מצאה שיטה להפיק  טוברקולין בצורתו הטהורה, מה שאפשר את הפיתוח והשימוש של מבחן מנטו לזיהוי מחלת השחפת (נולדה ב-1897)
7 בספטמבר – אדווין מקמילן, פיזיקאי אמריקאי, חתן פרס נובל לכימיה (1951) על חלקו ביצירת היסוד טרנס-אורני, נפטוניום (נולד ב-1907)
17 בספטמבר – פרנק נטר, כירורג ואמן אמריקאי, עסק באיור רפואי של אנטומיית האדם ותחומי רפואה אחרים, ויוצרו של "אטלס נטר" לאנטומיה, עבודתו בתחום האיור הרפואי תרמה רבות להבנת האנטומיה של גוף האדם ולחינוכם של תלמידי רפואה בכל העולם (נולד ב-1906)
30 באוקטובר – אליס קולצ'ין, מתמטיקאי אמריקאי, עסק באלגברה דיפרנציאלית וחבורות אלגבריות ליניאריות (נולד ב-1916)
זכויות להט"ב בקמרון

| --- | --- |

קמרון
 מעמד בחוק:  פלילי, עונש: 5 שנות מאסר וקנס
 טרנסג'נדריות:  אין הכרה בשינוי מגדר
 שירות צבאי:  לסביות, הומוסקסואלים, טרנסג'נדרים וביסקסואלים מוצהרים לא רשאים לשרת
 הגנה מפני אפליה:  אין הגנה מפני אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  אין הכרה בזוגיות חד-מינית
 אימוץ:  אין הכרה באימוץ על ידי זוגות חד-מיניים
 
 הצבעה על הצהרת האו"ם:  נגד (תמכה בהצעה הנגדית מטעם סוריה)
זכויותיהם של לסביות, הומוסקסואלים, טרנסג'נדרים וביסקסואלים (להט"ב) בקמרון כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים בעלי תחושת התאמה לזהותם המגדרית. פעילות הומוסקסואלית מוגדרת כעבירה פלילית בשטחי המדינה ועלולה לשאת עונש של עד 5 שנות מאסר וקנס. על פי דיווחים בשנת 2020, קמרון "מעמידה כעת לדין התנהגות הומוסקסואלית בהסכמה בצורה האגרסיבית ביותר מכמעט כל מדינה בעולם".
בשנת 2012 נוסדה האגודה הראשונה לנשים לסביות וקוויריות קמרוניות תחת הכותרת "World Queens".
היסטוריה

בשנת 1921, האתנוגרף הגרמני גינתר טסמן ציטט מקומי שכינה הומוסקסואליות כ-"מנהג לאומי" בקרב אנשי הבאפיה (אנ') בספרו "Die Homosexualität bei den Negern Kameruns". מאוחר יותר הוא תיאר את שלושת שלבי חייו של גבר באפי, בהם:
"קימבה" (באנגלית: Kiembe), גברים שניהלו את כלל הקשרים המיניים עם נשים בסביבות גיל 15.
"נטו" (Ntu), גברים שניהלו קשרים מיניים עם נשים.
"מבאנג" (Mbäng), אבות גברים שיש להם ילדים.
על נערי הקימבה נאסר לקיים מגעים מיניים וחברתיים עם נערות בגיל ההתבגרות תוך ציון סיכון של "עינויים או עבדות", בעוד הייתה תחרות עזה להשיג את הנשים הזמינות. האפשרות היחידה שנותרה לאותם גברים קימבה הייתה לפתח ידידות מינית גברית קרובה עם "לקסאן" - קימבים צעירים יותר או באותו גיל שנמצאים באותו מצב, איתם הם היו עוסקים לעיתים קרובות ביחסים אנאלים. לפני קיום האקט המיני, אחד מהנערים היה מבקש את הסכמתו של הנער השני בכך שהראה להם צלחת אגוזי אדמה והצהיר כי אם יטעמו את המזון יחדיו, הם מסכימים לקיום יחסים. מטפורה זו סימלה את הלכלוך לכאורה של אגוז המגיע מהאדמה אך הופך למתוק עם טעימתו. המעשים האלו יכלו להתרחש בכל זמן ובכל מקום (כגון בביתו של אחד הנערים) ויוחסו כנורמטיביים. כשהגיע לשלב המבאנג, האב היה קורא לילדו הנולד על שם הלקסאן, ללא קשר למין התינוק. יחסים חד-מיניים נתפסו גם כן כהרחבה הגיונית של חברויות אינטימיות בין מבוגרים.